62021TO0469_INF
Üldkohtu presidendi 19. oktoobri 2021. aasta määrus – Natale vs. Itaalia
(kohtuasi T-469/21 R)
Ajutiste meetmete kohaldamine – Hagi rahuldamata jätmine põhimenetluses – Otsuse tegemise vajaduse äralangemine
Ajutiste meetmete kohaldamine – Kohaldamise peatamine – Põhimenetluses rahuldamata jäetud hagi – Taotlus, mille alus on ära langenud – Otsuse tegemise vajaduse äralangemine
(ELTL artikkel 278)
(vt punktid 3 ja 4)
Ese
ELTL artiklite 278 ja 279 alusel esitatud taotlus peatada 23. juuli 2021. aasta dekreetseaduse nr 10 – Erakorralised meetmed COVID-19 epideemia kriisiga hakkamasaamiseks ja sotsiaal- ja majandustegevuse turvalisuseks (Decreto-legge n. 105 – Misure urgenti per fronteggiare l’emergenza epidemiologica da COVID‑19 e per l’esercizio in sicurezza di attivita’ sociali ed economiche, GURI nr 175, 23.7.2021) kohaldamine, sest see dekreetseadus on esiteks vastuolus Euroopa Parlamendi ja nõukogu 14. juuni 2021. aasta määrusega (EL) 2021/953, millega kehtestatakse koostalitlusvõimeliste COVID-19 vaktsineerimis-, testimis- ja läbipõdemistõendite (ELi digitaalne COVID-tõend) väljaandmise, kontrollimise ja aktsepteerimise raamistik, et hõlbustada vaba liikumist COVID-19 pandeemia ajal (ELT 2021, L 211, lk 1), ja Euroopa Parlamendi ja nõukogu 14. juuni 2021. aasta määrusega (EL) 2021/954, millega kehtestatakse koostalitlusvõimeliste COVID-19 vaktsineerimis-, testimis- ja läbipõdemistõendite (ELi digitaalne COVID-tõend) väljaandmise, kontrollimise ja aktsepteerimise raamistik seoses kolmandate riikide kodanikega, kes seaduslikult viibivad või elavad COVID-19 pandeemia ajal liikmesriikide territooriumil (ELT 2021, L 211, lk 24), ja teiseks Euroopa Parlamendi ja nõukogu 27. aprilli 2016. aasta määrusega (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT 2016, L 119, lk 1).
Resolutsioon
1.
Ajutiste meetmete kohaldamise taotluse kohta otsuse tegemise vajadus on ära langenud.
2.
Jätta Guglielmina Natale kohtukulud tema enda kanda.